Mosėdžio II akmuo su dubeniu

Mosėdžio (Igarių) akmuo su plokščiadugniu dubeniu (saugotinas objektas) – mitologinis akmuo pietvakarinėje Skuodo rajono savivaldybės teritorijos dalyje, Mosėdyje, Bartuvos dešiniajame krante, Respublikinio V. Into akmenų muziejaus ir Salantų regioninio parko teritorijoje.

 Apibūdinimas 
Akmuo apskritas, stambaus grūdėtumo rusvo granito, girnapusės pavidalo, 33-39 cm aukščio. Viršutinė dalis 1,1-1,2 m skersmens, aptašytais šonais. Plokštumos viduryje yra nežymiai link dugno siaurėjantis netaisyklingo cilindro pavidalo 34 cm skersmens ir 4–5 cm gylio dubuo su plokščiadugniu dugnu.Julius Kanarskas. Salantų regioninio parko kultūros paveldo objektų stebėsenos 2017 metais ataskaita. – Salantai, 2017 12 18. – L. 23, eil. Nr. 45
Akmuo guli upės vagos ir senvagės juosiamos salos pietvakariniame pakraštyje. 25 m į šiaurės rytus stovi paminklas Kardo rinktinės partizanams, o 35 m ta pačia kryptimi stūkso Mosėdžio (Šerkšnių) akmuo su dubeniu.

 Istorija 
Seniau akmuo gulėjo Igariuose, netoli Rimkaus sodybos, senovės žemdirbystės laukų aplinkoje. Apie 1970 m. jį išaiškino ir į Mosėdžio unikalių akmenų muziejų perkėlė gydytojas Vaclovas Intas.Vykintas Vaitkevičius. Senosios Lietuvos šventvietės. Žemaitija. – Vilnius, 1998. – P. 123

Manoma, kad akmuo ženklino pagoniška šventyklą, kuri senovėje veikė Šakalės dešiniajame krante. Senovės kulto vieta datuotina I tūkstantmečio antrąja puse – II tūkstantmečio II puse.

 Šaltiniai 

Kategorija:Lietuvos mitologiniai akmenys
Kategorija:Skuodo rajono paveldas
Kategorija:Salantų regioninio parko paveldas
Kategorija:Mosėdis